ETXEBARRIETA LEGRAND (EH Bildu, 2018-10-04):
Bai, eskerrik asko.
Bueno, Barrio jaunak azaldu digu oraintxe bertan kondena horren barruan edo espektro hori zabaldu nahi zutela. Egia da guk hori irakurtzerakoan ikusten dugula, eta argi dago Gobernuak egindako indarkeriaren eta erabilitako indarraren gaineko azpimarra egitea legitimoa dela, eta gainera, esaten den moduan, botere banaketa dauden momentuan, horrelakoak azpimarratu behar izaten dira.
Eta legitimoa da norberak nahi duen puntuan jartzea ikuspuntu hori. Eta zuek atera dituzue kondenaren gaiak puntu ezberdinetan, baina elkarrizketarena ez dugu azpimarratuta ikusi momentu batean ere ez, eta guretzako hori oso garrantzitsua zen.
Eta zuek egindako osatzeko zuzentzeko ere ez zuen horren gaineko azpimarrarik jartzen. Bai Gobernuari kritika bat, berriro diot, legitimoa, eta Centro Nicaragüense de Derechos Humanosi aipamen berezi bat, guztiz legitimoa ere bai, baina elkarrizketarako deia ez da inolako momentuan egiten.
Eta guk ere Legebiltzar honetara etorritako Nikaraguako ikasleekin egoteko aukera izan genuen, bertan parte hartu nahi izan genuelako, entzun genituen, asko eskertu genituen beraiek esandakoak eta beraiek esandakotik ere bai eratorri dugu egindako zuzenketa proposamena.
Argi dago ere, oinarritzat hartu dugula Europan aurkeztu genuen mozioa, baina horretan, niri oso ageriko eta azpimarratu zidaten ideietako bat izan zen elkarrizketaren beharra zegoela eta elkarrizketa hori Nikaraguan eman behar zela. Eta ez zutela nahi kanpoko injerentziarik egotea. Hori hemen egondako ikasleek.
Horregatik guk azpimarra jarri dugu beraien erabakitzeko eskubidean, beraien autogestionatzeko ikuspegian eta elkarrizketarako dei horretan.
Eta guri kezkatzen gaituen gauzetako bat, eta berriro diot, legitimoa da eztabaidak norberak nahi dituen moduan ekartzea, osoko bilkurara, batzorde batera edo adierazpen instituzional bezala.
Normalean, horrelako gaiak landu izan ditugunean, beste pausa batez, batzorde batean, edo adierazpen instituzional batekin, hau da, guztiok elkarrekin ados jartzeko saiakerarekin saiatu izan gara, kurioso da ni hona jaitsi naizenean, nazioarteko gaien inguruan hitz egitera, Venezuelari buruz eta Nikaraguari buruz hitz egitera izan dela, eta berriro diot, legitimoa da, nahi duenak nahi duena ekar dezakeela honetara, baina bueno, legitimoa da ere bai nik hori azpimarratzea.
Zergatik Nikaraguaz eta Venezuelaz hitz egin behar dugu honela, berriro diot, nire ustetan, ez diola ekarpenik egiten Venezuelak eta Nikaraguak merezi duten eztabaida pausatu hori. Hori nire iritzia da. Baina berriro diot, legitimoa da norberak nahi duen moduan ekartzea.
Eta agian, gaizki ulertu dut, Prieto jauna, baina esan da, que su propuesta suavecita y que dejan pasar, no sé si se hacía referencia a la enmienda que habíamos hecho nosotras, pero me gustaría saber de suavecita qué tiene.
Si aquí no hay crítica a la violencia que también ejerce el Gobierno, si no hay una crítica a la participación que ha tenido, y se vuelve a pedir la negociación y se vuelve a pedir que se ponga en marcha la mesa de negociación, donde tiene que estar el Gobierno, tiene que tomar sus decisiones, tiene que hacer sus pasos y también la sociedad civil debería de estar ahí representada, por las diferentes y legitimas propuestas que ha estado llevando a la calle hasta ahora.
Beraz, guk berriro azpimarratzen dugu elkarrizketarako deia, ez injerentziarako deia eta Nikaragua adinez nagusia dela badakigu, eta ondoan egongo garela berriro ere azpimarratzen dugu.
Eta azpimarratzen dugu, orain arte egindako politika guztiekin, agian ez gara ados egongo eta ni pertsonalean asko eta asko ezin ditut onartu, baina horrek ez du kentzen eztabaida nora norabidetu nahi denaren inguruan hitz egin behar dugula, zertarako erabili nahi dugunaren inguruan hitz egin behar dugula, eta helburua zer da? Bakean eta justizia sozialean oinarritutako Nikaragua bat...
...zertarako erabili nahi dugunaren inguruan hitz egin behar dugula, eta helburua zer da, bakean eta justizia sozialean oinarritutako Nikaragua bat, edo blokeen arteko enfrentamendua?